EkBass/fiwiki-20250220-pages-articles huggingface dataset:
Örebro SK Bandy

Örebro SK Bandy on ruotsalaisen urheiluseura Örebro SK:n jääpallojaosto. Seuran edustusjoukkue pelaa Ruotsin toiseksi korkeimmalla sarjatasolla Allsvenskanissa. ==Historia== Örebro SK Bandy, ÖSK, on perustettu vuonna 1908. Seuran menestyksekkäimmät vuodet sijoittuvat 1950-1960 -luvuille, jolloin seura voitti viisi Ruotsin mestaruutta. SM-finaalissa Örebro SK on pelannut kymmenen kertaa. ==Saavutukset== Saavutuksia Ruotsin pääsarjassa * 2 kultaa: 1955, 1957, 1958, 1965 ja 1967. * 3 hopeaa: 1951, 1954, 1956, 1968 ja 1973. == Lähteet == ==Aiheesta muualla== * Virallinen sivu Luokka:Örebron kunta Luokka:Ruotsalaiset jääpalloseurat Luokka:Vuonna 1908 perustetut urheiluseurat
Kultapiispa

Kultapiispa (Euplectes afer) on kutojien heimoon kuuluva varpuslintu. ==Levinneisyys== Kultapiispaa tavataan luonnonvaraisena laajalla alueella Saharan eteläpuolisessa Afrikassa. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Kutojat
Kekälepiispa

Kekälepiispa (Euplectes diadematus) on kutojien heimoon kuuluva varpuslintu. ==Levinneisyys== Kekälepiispaa tavataan Keniassa, Somaliassa ja Tansaniassa. Lajia on kuvattu paikallisesti yleiseksi, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Kutojat
Kultakauluspiispa

Kultakauluspiispa (Euplectes gierowii) on kutojien heimoon kuuluva varpuslintu. ==Levinneisyys== Kultakauluspiispaa tavataan hajanaisella alueella Afrikan keski- ja itäosissa. Lajia on kuvattu harvinaiseksi, mutta sen ei uskota olevan vaarassa, ja se on luokiteltu elinvoimaiseksi. ==Lähteet== Luokka:Kutojat
Messukylän koulu

Messukylän koulu on vuonna 1886 perustettu alakoulu Messukylässä Itä- Tampereella. Messukylän koulun lähellä sijaitsee 1500-luvulla rakennettu Tampereen vanhin rakennus Messukylän vanha kirkko. Joulukuussa 2013 koulussa opiskeli 295 oppilasta 13 luokassa. Koulussa oli tuolloin 20 opettajaa. Messukylän koulun alueella on neljä rakennusta: kivitalo, uudisrakennus sekä kaksi puutaloa (PUU1 ja PUU2). Koulu sijaitsee osoitteessa Messukylänkatu 35. Sen tiloissa on myös terveydenhoitaja, hammaslääkäri sekä iltapäiväkerho 1.-2.-luokkalaisille. Koulu vihittiin käyttöön 1. syyskuuta 1886. Messukylän koulun rehtori on Karita Boström. == Lähteet == * Messukylän koulun kotisivut Luokka:Tampereen peruskoulut Koulu
Pyromorfiitti

Pyromorfiitti (Pb5(PO4)3Cl) on fosfaattimineraali. Sen kidejärjestelmä on heksagoninen tai trigoninen. Kovuus on Mohsin kovuusasteikolla 3,5–4. Se muodostaa piipunmuotoisia prismoja. Mineraali voi olla pyöreä, munuaismainen tai rypälemäinen. Sen rakenne voi olla multamainen tai kuitumainen. Itse mineraalin väri on vihreä, ruskea, keltainen, oranssi tai harmaa ja viiru on väriltään valkoinen. Mineraalilla on timantin tai hartsin kiilto ja se on joko läpinäkyvä tai läpikuultava. Pyromorfiittia esiintyy hapekkaissa juonissa. == Lähteet == == Aiheesta muualla == * Webmineral: Pyromorphite Mineral Data * Mindat: Pyromorphite * Handbook of Mineralogy: Pyromorphite (pdf) Luokka:Fosfaattimineraalit
Propane Nightmares

"Propane Nightmares" on australialais-brittiläisen yhtyeen Pendulumin toinen single heidän toiselta albumiltaan In Silico. Kappale julkaistiin singlenä 14. huhtikuuta 2008 ja In Silico -albumilla 12. toukokuuta 2008. Sen ovat tehneet Rob Swire, Bernd Burhoff, Oliver Froning ja Jens Oettrich. Kappaleen kesto on kokonaisuudessaan 5 minuuttia ja 13 sekuntia. "Propane Nightmares" pääsi parhaimmillaan Ison-Britannian listalla sijalle yhdeksän. Kappaletta käytettiin taustamusiikkina vuoden 2008 Belgian Grand Prix´n koostevideossa. Luokka:Vuoden 2008 kappaleet Luokka:Brittiläiset elektronisen musiikin kappaleet Luokka:Australialaiset musiikkikappaleet
Vanadiniitti

Vanadiniitti (Pb5(VO4)3Cl) on mineraali, joka on vanadiiniyhdiste. Se saattaa muodostaa onttoja, prismamaisia kiteitä. Itse mineraali on väriltään keltainen, oranssi, punainen tai ruskea ja viiru on väriltään keltainen tai valkoinen. Mineraali on läpikuultava tai läpinäkyvä ja siinä on timantin- tai hartsinkiilto. Kovuus Mohsin kovuusasteikolla on 3. Kidejärjestelmä on heksagoninen tai trigoninen. Vanadiniittia esiintyy samoissa paikoissa lyijyn kanssa. == Lähteet == == Aiheesta muualla == * Oulun yliopisto, Geologinen museo: Vanadiniitti * Webmineral: Vanadinite Mineral Data * Mindat: Vanadinite * Handbook of Mineralogy: Vanadinite (pdf) Luokka:Fosfaattimineraalit
Rantapiispa

Rantapiispa (Euplectes nigroventris) on kutojien heimoon kuuluva varpuslintu. ==Levinneisyys== Rantapiispaa tavataan Keniassa, Mosambikissa ja Tansaniassa. Lajia on kuvattu paikallisesti yleiseksi, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Kutojat
Kuurojen lehti

Kuurojen lehti on Kuurojen Liiton järjestöjulkaisu ja viittomakielisten aikakaus- ja mielipidelehti. Lehti sisältää Kuurojen Liiton uutisia, yhteisön jäsenten haastatteluja, asiantuntija-artikkeleita sekä uutisia ja kuvia koko viittomakielisen yhteisön ajankohtaisista tapahtumista. Lehti välittää viittomakielisen yhteisön mielipiteitä ja Kuurojen Liiton kannanottoja. Se on tiedonlähde myös liiton yhteistyökumppaneille ja liiton toimialasta kiinnostuneille. Kuurojen lehti ilmestyy neljä kertaa vuodessa. Sen painos on 1 600 kpl. Kuurojen lehti on Aikakauslehtien Liiton jäsenlehti. Päätoimittajana on perinteisesti toiminut Kuurojen Liiton hallituksen puheenjohtaja. == Historia == Kuurojen lehden perustivat kuurojenopettajat Ossian Wichmann ja Kosti Reponen vuonna 1896. Vuoteen 1949 saakka lehden nimi oli Kuuromykkäin Lehti. Lehti suunnattiin ensisijaisesti kuuroille, mutta myös heidän opettajilleen ja omaisilleen. Alkuvuosina erityisen tärkeitä olivat kuurojen omat kirjoitukset. Kuurojen Liitto otti hoitaakseen Kuurojen lehden julkaisemisen, kun liitto perustettiin vuonna 1905. Sen jälkeen järjestöasiat saivat entistä enemmän palstatilaa lehden sisällössä. == Lähteet == * http://www.kl-deaf.fi/Kuurojen-lehti/ * Salmi, Eeva & Laakso, Mikko (2005) Maahan lämpimään – Suomen viittomakielisten historia. Kuurojen Liitto ry. Helsinki. Luokka:Suomalaiset järjestölehdet Luokka:Kuurous
Paul Dukes

Paul Henry Dukes (10. helmikuuta 1889 – 27. elokuuta 1967) oli brittiläinen kirjailija ja MI6-upseeri. Paul Henry Dukes syntyi 10. helmikuuta 1889 Bridgwaterissa Somersetissa Englannissa. Hänen isänsä oli pappi Edwin J. Dukes ja äitinsä Edith M. o.s. Pope. Hänen veljiään olivat näytelmäkirjailija Ashley Dukes ja lääkäri Cuthbert Dukes. Hän sai koulutuksensa Caterham Schoolissa. Dukes toimi Venäjällä vakoilijana. Muun muassa Pjotr Sokolov toimi hänen alaisuudessaan. Dukes työskenteli kieltenopettajana Riiassa ja sitten Venäjällä Pietarin konservatoriossa sen jälkeen, kun MI6 oli palkannut hänet salaisiin tehtäviinsä. Hän laati suunnitelmia valkoisten venäläisten pakenemiseksi vankiloista ja salakuljetti satoja heistä Suomeen. ”Satakasvoisena miehenä” tunnettu Dukes käytti useita henkilöllisyyksiä ja soluttautui venäläisiin bolševikkiorganisaatioihin, muun muassa kommunistipuolueeseen, salaiseen poliisiin ja Tšekaan. Hän selvitti politbyroon toimintaa ja välitti tietoa Britannian tiedusteluorganisaatiolle. Hän palasi Britanniaan 1920 ja sai ritarin arvon. Dukes palasi lyhyeksi aikaa tiedustelupalvelun tehtäviin Tšekkoslovakiassa vuonna 1939 etsimään tunnettua yritysjohtajaa, joka oli kadonnut Saksan miehitettyä maan. Dukes kävi talvisodan aikana Suomessa ja tapasi valtion korkeinta johtoa. ==Suomennetut teokset== * == Lähteet == * * * === Viitteet === ==Kirjallisuutta== * Luokka:Vuonna 1889 syntyneet Luokka:Vuonna 1967 kuolleet Luokka:Brittiläiset kirjailijat Luokka:Brittiläiset vakoojat
Tulikauluspiispa

Tulikauluspiispa (Euplectes hordeaceus) on kutojien heimoon kuuluva varpuslintu. ==Levinneisyys== Tulikauluspiispaa tavataan laajalla alueella Afrikan länsi-, keski- ja itäosissa. Lajin ei uskota olevan vaarassa, ja se on luokiteltu elinvoimaiseksi. ==Lähteet== Luokka:Kutojat
Minun jouluni (Olli Lindholmin albumi)

Minun jouluni on Olli Lindholmin vuonna 2013 julkaistu joulualbumi. Sen myynti ylitti kultalevyrajan jo ensimmäisellä viikolla ja nousi Suomen virallisella listalla kuudenneksi.Suomen virallinen lista Musiikkituottajat. Viitattu 4.12.2013. Albumin lyriikoista on vastannut Vexi Salmi.Olli Lindholm - OLLI LINDHOLMILTA "MINUN JOULUNI" -LEVY -TEKIJÖINÄ SUOMEN ETURIVIN ARTISTEJA Viitattu 23.12.2013 Suomalaiset radioasemat valitsivat albumin vuoden 2013 joululevyksi. ==Kappaleet== # # # # # # # # # # # # # # ==Lähteet== Luokka:Vuoden 2013 joulualbumit Luokka:Olli Lindholmin albumit Luokka:Suomalaiset joulualbumit
Borlänge Bandy

Borlänge Bandy on jääpalloseura Borlängestä, Taalainmaalta, Ruotsista. Borlänge Bandy on kahden seuran, Borlänge Bandyn ja Stora Tuna Bandyn fuusioitumisen myötä syntynyt seura. Ruotsin korkeimmalla sarjatasolla ei borlängeläisseuroja ole koskaan pelannut. ==Lähteet== ==Aiheesta muualla== * Virallinen sivu Luokka:Ruotsalaiset jääpalloseurat Luokka:Borlängen kunta Luokka:Vuonna 1981 perustetut urheiluseurat
Neretvan taistelu

Neretvan taistelu tai (Tapaus Valkoinen) oli toisessa maailmansodassa akselivaltojen ja Jugoslavian partisaanien välinen taistelu miehitetyssä Jugoslaviassa. Saksalaisjoukkojen jouduttua perääntymään Pohjois-Afrikassa vuonna 1942, Saksan sodanjohto pelkäsi liittoutuneiden maihinnousua Balkanille. Adolf Hitler määräsi Alexander Löhrin kukistamaan partisaaniesiintymät Jugoslaviassa. Suunnitelman tarkoituksena oli kukistaa partisaanien luoma Bihaćin tasavalta. Suunnitelma pantiin alulle 8. tammikuuta Löhrin tavattua Italian 2. armeijan komentajan Mario Roattan Zagrebissa. Kolmiosainen suunnitelma alkoi 20. tammikuuta 1943 ja taistelun aikana saksalaiset ja Četnikit hyökkäsivät partisaanien hallitsemiin Likan, Kordunin, Banijan, Cazinin, Grmečin, Drvarin, Glamočin, Livnon, Jajcen, ja Ključin kaupunkeihin. Partisaanit onnistuivat vetäytyessään valtaamaan Imotskin, Ljubuškin, Široki Brijegin, Prozorin ja Jablanican kaupungit italialaisilta. Partisaaniosastojen jäätyä mottiin Neretvan lähistölle heidän johtajansa Josip Broz Tito määräsi tuhoamaan joen ylittävät sillat perääntyessään. Taistelut päättyivät maaliskuussa 1943 akselivaltojen taktiseen voittoon partisaanien kärsiessä raskaita tappioita. Saksalaiset eivät kuitenkaan onnistuneet kukistamaan lopullisesti partisaaniesiintymiä Jugoslaviassa. Partisaanit jatkoivat vastarintaa saksalaisia ja Četnikeitä vastaan sodan loppuun saakka. Neretvan taistelusta tehtiin myöhemmin samanniminen elokuva vuonna 1969. Luokka:Toisen maailmansodan sotilasoperaatiot Luokka:Toisen maailmansodan taistelut Luokka:Jugoslavian historia Luokka:Vuoden 1943 sotahistoria Luokka:Saksan taistelut Luokka:Italian taistelut Luokka:Saksan sotahistoria 1939–1945 Luokka:Italia toisessa maailmansodassa
Erkki Kannosto

Erkki Kalevi Kannosto (s. 4. syyskuuta 1945 Tampere) on suomalainen kuvanveistäjä. Punavankien muistomerkki vuodelta 1978 Lahden Fellmaninpuistossa on hänen tunnettu veistoksensa.WSOY Iso Tietosanakirja, osa 4, s. 166. WSOY 1995. ==Elämä== Kannosto opiskeli Kuvataideakatemiassa vuosina 1966–1970 ja on vuodesta 1974 lähtien toiminut useaan otteeseen Taideteollisen korkeakoulun tuntiopettajana ja vs. yliopettajana sekä Pekka Halosen akatemian opettajana vuonna 2000. Hän on pitänyt lukuisia yksityisnäyttelyitä vuodesta 1969 lähtien. Kannosto teki uransa alkupuolella poptaiteeksi luonnehdittavia teoksia, mutta myöhemmin töitä voi sanoa realistisiksi. Sellaisia ovat muun muassa henkilöaiheiset pienoisveistoksetFacta 2001, osa 7, p. 603. WSOY 1981. ja marmorihahmot. Kannostolle myönnettiin valtion ylimääräinen taiteilijaeläke vuonna 2021. Erkki Kannoston poika on kuvanveistäjä Sakari Kannosto.Mole, Chantarelle & Lollipop Tree. Sakari Kannoston sivusto 22.5.2020. == Kuvia julkisista teoksista == Tiedosto:Lampaankantaja.jpg|Lampaankantaja, 1973, Espoo. Tiedosto:Punavankimuistomerkki Kannosto 1.jpg|Punavankien muistomerkki, 1978, Lahti. Tiedosto:Punavankimuistomerkki Kannosto 3.JPG|Punavankien muistomerkki, 1978, Lahti. Tiedosto:Punavankimuistomerkki by Erkki Kannosto Lpr.JPG|Punavankimuistomerkki, 1980, Lappeenranta. Tiedosto:Erkki Kannosto Luottamus 1981.jpg|Luottamus, 1981, Hattula. Tiedosto:Johannes Takasen patsas by Erkki Kannosto.JPG|Johannes Takasen patsas, 1985, Virolahti. Tiedosto:Työstä paluu.jpg|Kaivosmiesten muistomerkki, Outokumpu 1986. Tiedosto:Paperintekijän patsas.jpg|Paperintekijän patsas, 1989, Kouvola. Tiedosto:Erkki Kannosto Ala jannita 1989.jpg|Älä jännitä, 1989, Helsinki. Tiedosto:Matkakuume by Erkki Kannosto.JPG|Matkakuume, 2005, Vaasa. Tiedosto:Syvä jano by Erkki Kannosto.JPG|Syvä jano, 2005, Vaasa. Tiedosto:Varjoja metsässä by Erkki Kannosto.JPG|Varjoja metsässä, 2006, Vaasa. Tiedosto:Veikko Helle, muistomerkki.jpg|Veikko Helteen muistomerkki, 2011, Vihti. == Lähteet == == Aiheesta muualla == *Erkki Kannosto Kuvataiteilijamatrikkelissa Luokka:Suomalaiset kuvanveistäjät Luokka:Vuonna 1945 syntyneet Luokka:Elävät henkilöt
Kansanen

Kansanen on muun muassa seuraavien henkilöiden sukunimi: * Heikki Kansanen (1846–1913), maanviljelijä ja liike- ja valtiopäivämies * Heikki Kansanen (1887–1932), viulutaiteilija ja viulunsoiton opettaja * Maija Kansanen- Størseth (o.s. Backman, 1887–1957), tekstiilitaiteilija, Heikki Kansasen puoliso * Pertti Kansanen (s. 1940), kasvatustieteilijä ja emeritusprofessori * Rakel Kansanen (oik. Lyyli Elisabeth Kansanen, myöh. Toivola, 1888–1949), kirjallisuuden suomentaja. ==Katso myös== * Erkki Kansanaho (ent. Kansanen, 1915–2003), Tampereen piispa ja professori.
Pertti Kansanen

Pertti Johannes Kansanen (s. 1940) on suomalainen kasvatustieteilijä. Hän on ollut vuodesta 1982 Helsingin yliopiston kasvatustieteen (opettajankoulutuksen) professori ja hänen tutkimusalaansa ovat opetuksen tavoitteet, opetussuunnitelman filosofian perusteet jaFacta2001, WSOY 1981, 7. osa, palsta 638 kasvatuksen teoria.WSOY Iso Tietosanakirja 4. osa, s. 177, WSOY 1995 ==Julkaisuja== * Opetuksen tavoitteisuus ja yhteissuunnittelu (Kari Uusikylän kanssa) * Didaktiikan tiedetausta. == Lähteet == Luokka:Suomalaiset kasvatustieteilijät Luokka:Vuonna 1940 syntyneet Luokka:Elävät henkilöt Luokka:Helsingin yliopiston professorit Luokka:Suomalaiset professorit
Ikarus IK-2

Ikarus IK-2 on ylätasoinen potkurikäyttöinen hävittäjälentokone. Se suunniteltiin Kosta Sivčev:in ja Ljubomir Ilić:in toimesta ja valmistettiin Jugoslaviassa. Ensilento ja tuotannon aloitus tapahtuivat vuonna 1935. Konetyyppiä valmistettiin vain 12 kappaletta. IK-2 oli sikäli edistyksellinen, että sen ampuma-aseistuksena oli kahden 7,92 mm konekiväärin ohella, myöskin 20 mm Hispano-tykki. Tuona hävittäjälentokoneiden kehityskautena, oli tykin käyttö erittäin harvinaista. IK-2 konetyyppi vedettiin rintamapalveluksesta vuonna 1943, ja korvattiin tyypillä Rogozarski IK-3. Tuonkin tyypin tuotantomäärä jäi osapuilleen yhtä vähäiseksi. Ikarus IK-2:n huippunopeus oli 435 km/h, ja se käytti Hispano-Suiza 12Ycrs V-moottoria, joka oli 860 hv tehoinen. Kone kykeni saavuttamaan omaan hävittäjälentokoneiden kehityksen aikakauteensa verraten: varsin huomattavan 12 000 m lakikorkeuden, jonka vain harvat - yleisimmin tiedustelulentokoneet kykenivät toisen maailmansodan syttyessä saavuttamaan.http://simviation.com//fsdcbainik2.htm Tämä hävittäjäkone muistuttaa huomattavassa määrin, puolalaisia PZL-tyypin hävittäjiä ulkonaisesti eli muotoprofiililtaan. Konetyypin propelli oli kolmilapainen, aikakautena jolloin kahden lavan käyttö propelleissa oli vielä suhteellisen tavallista: kuten esim. Boeing P-12 -tyypin koneissa. ===Vastaavia saman suorituskyvyn omanneita verrokkeja, samalta aikakaudelta=== * PZL P.11 * PZL P.24 ==Lähteet== *http://simviation.com//fsdcbainik2.htm === Viitteet === Luokka:Hävittäjälentokoneet
Anders Spinnars

Anders Spinnars (s. 21. heinäkuuta 1983) on ruotsalainen jääpalloilija. Hän edustaa Venäjän liigassa pelaavaa Habarovskin Neftjanikia. Ruotsin maajoukkueessa hän on pelannut vuodesta 2005, mutta ei kuitenkaan pysyvästi. Spinnars on pelannut kotiseudullaan Bollnäsistä paikallisessa Bollnäs GoIF/BF 13 kauden ajan. Tänä aikana hän on saavuttanut kaksi Ruotsin jääpallohopeaa eli ollut finaalin hävinneessä joukkueessa. Spinnars oli pitkän Bollnäs-uran myötä leimautunut kotipaikkakuntansa edustajaksi. Kuitenkin MM-kaudellaan 2013 hän solmi sopimuksen siirtymisestä Venäjän liigaan Habarovskin SKA-Neftjanikin joukkueeseen., Spinnarsin maajoukkue-edustus alkoi syksyllä 2005, mutta paikka ei vakiintunut. Hän on ollut MM-kisoihin varalle valittuna kolme kertaa. Ensimmäinen MM-joukkue-edustus toteutui vuoden 2013 MM-kotikisoissa, joista Ruotsi sai hopeaa. ==Saavutukset== Maajoukkueessa * MM-hopeaa: 2013 Seurajoukkueissa * Ruotsin mestaruushopeaa: 2010, 2011 * Jääpallon maailmancupin voitto: 2005 == Lähteet == *Spinnars - International Bandy Database ===Viitteet=== Luokka:Ruotsalaiset jääpalloilijat Luokka:Vuonna 1983 syntyneet Luokka:Elävät henkilöt
Pyhän Antoniuksen kiusaus

Pyhän Antoniuksen kiusaus () on Gustave Flaubertin vuonna 1874 ilmestynyt ranskalainen romaani. Teos käännettiin suomeksi vuonna 1970. Flaubert kirjoitti ja muokkasi teostaan useaan otteeseen ja työsti sitä enemmän kuin mitään muuta kirjaansa.Pyhän Antoniuksen kiusaus. Weilin+Göös 1970. == Juoni == Pyhä Antonius oli varhaiskristillisiä erakoita, joka vaikutti aikansa kirkkoelämään Aleksandrian uskonnollisissa kiistoissa mutta vetäytyi sitten erämaahan ja eli erakkona kuolemaansa asti.http://luetut.blogspot.fi/2009/07/gustave-flaubert-pyhan-antoniuksen.html Flaubertin Antonius ei ole uskonsankari, vaan erakonelämäänsä turhautunut munkki, nälän, yksinäisyyden ja sisäisten ristiriitojen kiusaama mies. Näytelmänomaisesti rakennetussa romaanissa hänen elämänsä hahmottuu sisäisten monologien, näkyjen ja hallusinaatioiden perättäisinä kohtauksina. Tavalla tai toisella Antoniuksen kaikki ”kiusaukset” heijastelevat hänen tyydyttämättömiä tarpeitaan. == Kirjoittaminen == Flaubert sai ratkaisevan virikkeen aiheeseensa vuonna 1845, kun hän Pohjois-Italiaan tekemällä matkallaan näki Genovassa Pieter Brueghel vanhemman maalauksen Pyhän Antoniuksen kiusaus. Sen koommin aihe ei jättänyt häntä rauhaan. Romaanin ensimmäinen versio valmistui jo vuonna 1849, mutta Flaubertin ateljeekriitikkoina toimineet runoilijaystävät katsoivat, että se oli raskaslukuinen ja sisälsi liikaa filosofointia ja lyriikkaa. Flaubert pani käsikirjoituksensa syrjään, mutta palasi aiheeseensa vuonna 1869 ja jatkoi kirjoittamista. Teos julkaistiin vuonna 1874, jolloin se oli pienentynyt puoleen alkuperäisestä ja oli ollut tekeillä 25 vuotta. Pyhän Antoniuksen kiusaus oli Flaubertille hänen kaikista teoksistaan rakkain ja samalla työläin. Erakkomunkin kamppailut lienevät allegoria Flaubertin omista kirjailijan koettelemuksista. Epilepsiasta kärsivä kirjailija kuvasi esimerkiksi omia kokemuksiaan Antoniuksen aistiharhoissa. On huomion arvoista, että Flaubert, jota pidetään realistisen suuntauksen uranuurtajana ranskalaisessa kirjallisuudessa, kuvaa Antoniuksen hallusinaatioita naturalistisen tarkasti.Pyhän Antoniuksen kiusaus. Weilin+Göös 1970. Kirjallisuus kautta aikojen: Antiikista nykyaikaan. H. F. Ullmann 2010. == Lähteet == ==Kirjallisuutta== * * Luokka:Ranskalaiset romaanit
Euroopan meriturvallisuusvirasto

Euroopan meriturvallisuusvirasto, lyhenne EMSA, on yksi Euroopan unionin erillisvirastoista. Sen keskustoimipaikka on Lissabonissa, Portugalissa. Viraston tehtäviin kuuluu meriturvallisuuden edistäminen, meren saastuttamisen vähentäminen, merionnettomuuksien ehkäiseminen, ja Euroopan komission ja jäsenmaiden neuvonta meriturvallisuusasioissa ja -lainsäädännössä. Virastossa työskentelee runsas 200 henkeä ja sen vuoden 2013 budjetti oli 58,8 miljoonaa euroa. Euroopan meriturvallisuusvirasto perustettiin vuonna 2002, jotta vältyttäisiin Erika- ja Prestige-laivojen vuosina 1999 ja 2002 kohtaamien onnettomuuksien kaltaisilta tapahtumilta. Kesäkuussa 2012 viraston johtajaksi nimitettiin 5-vuotiskaudeksi aiemmin Merenkulkulaitoksen pääjohtajana toiminut suomalainen Markku Mylly. == Lähteet == ==Aiheesta muualla== *EMSA:n kotisivut (emsa.europa.eu) Luokka:Euroopan liikenne Meriturvallisuusvirasto Luokka:Lissabonin rakennukset ja rakennelmat Luokka:Vesiliikenne
Christian Tetzlaff

Christian Tetzlaff (s. 29. huhtikuuta 1966 HampuriAllMusic: Christian Tetzlaff) on saksalainen viulisti. Hänen esittämänsä ja levyttämänsä ohjelmisto on laaja ja vaihtelee Johann Sebastian Bachin säestämättömistä sonaateista ja partitoista Felix Mendelssohn Bartholdyn, Ludwig van Beethovenin ja Johannes Brahmsin 1800-luvun mestariteoksiin, Béla Bartókin, Alban Bergin ja Dmitri Šostakovitšin 1900-luvun konserttoihin sekä nykyteosten kantaesityksiin.CM Artists: Violinist Christian Tetzlaff Kamarimuusikkona Tetzlaff on muun muassa perustanut vuonna 1994 Tetzlaff-kvartetin ja tehnyt yhteistyötä Leif Ove Andsnesin, Lars Vogtin sekä Alexander Lonquichin kanssa. Kaikki Tetzlaffin kolme sisarusta ovat muusikkoja. Tetzlaff aloitti viulun- ja pianonsoiton kuusivuotiaana ja teki konserttidebyyttinsä 14-vuotiaana esittämällä Beethovenin viulukonserton. Hän sai Lyypekissä opetusta Uwe-Martin Haibergilta ja opiskeli lisäksi Yhdysvalloissa. Hän on esiintynyt solistina lukuisien pohjoisamerikkalaisten orkesterien ja eurooppalaisista orkestereista esimerkiksi Berliinin ja Wienin filharmonikkojen kanssa. Musical America nimesi Tetzlaffin vuonna 2005 vuoden instrumentalistiksi. == Lähteet == Luokka:Saksalaiset viulistit Luokka:Vuonna 1966 syntyneet Luokka:Elävät henkilöt
Juri Kaškarov

Juri Fjodorovitš Kaškarov (, s. 4. joulukuuta 1963 Hanti-Mansijsk) on venäläinen ampumahiihtäjä, joka aktiiviurallaan edusti Neuvostoliittoa. Kaškarov hiihti toisen osuuden kultaa voittaneessa Neuvostoliiton 4 × 7,5 kilometrin viestijoukkueessa Sarajevon olympialaisissa 1984. 10 kilometrillä hän sijoittui kymmenenneksi ja Calgaryn olympialaisissa 1988 20 kilometrillä viidenneksi. Kaškarov voitti maailmanmestaruuden 20 kilometrillä Ruhpoldingissa 1985, viestissä Antholzissa 1983, Ruhpoldingissa 1985 ja Oslossa 1986 sekä joukkuekilpailussa Feistritzissä 1989. MM-hopeaa hän saavutti viestissä Lake Placidissa 1987, Feistritzissä 1989 ja Lahdessa 1991 sekä pronssia 10 kilometrillä 1989. Kaškarov sijoittui maailmancupin kokonaiskilpailussa toiseksi kaudella 1984–1985. Hän voitti samalla kaudella 20 kilometrin maailmancupkilpailun Ruhpoldingissa ja kaudella 1986–1987 10 kilometrin kilpailun Canmoressa. Kaškarov saavutti nuorten MM-kilpailuissa 1982 kultaa 15 kilometrillä, hopeaa viestissä ja pronssia 10 kilometrillä. Hän voitti Neuvostoliiton-mestaruuden 20 kilometrillä 1986 sekä 10 kilometrillä ja 25 kilometrin sotilaspartiohiihdossa 1987. Hän edusti seuratasolla Dynamo Jekaterinburgia. Aktiiviuransa jälkeen hän toimi ampumahiihtovalmentajana Moskovan Dynamossa. == Lähteet == Luokka:Neuvostoliittolaiset ampumahiihtäjät Luokka:Neuvostoliittolaiset olympiavoittajat Luokka:Vuonna 1963 syntyneet Luokka:Elävät henkilöt
Sjöblom

Sjöblom on muun muassa seuraavien henkilöiden sukunimi: * Adi Sjöblom (1898–1968), suomenruotsalainen kirjailija * Alice Sjöblom, Alice Babs (1924–2014), ruotsalainen laulaja ja näyttelijä * Arthur Sjöblom (1870–1933), suomalainen toimittaja ja kirjailija * Eino Sjöblom (1900–1974), suomalainen yritysjohtaja, kauppaneuvos * Frida Sjöblom (1853–1937), suomalainen opettaja ja siveellisyystyön tekijä * Hannes Sjöblom (1874–1944), suomalainen kirkkoherra ja lähetyssaarnaaja * Herman Sjöblom (1894–1962), suomalainen säveltäjä, sovittaja ja musiikkiliike R. E. Westerlundin toimitusjohtaja * Hilda Sjöblom (1873–1968), suomalainen taidemaalari * Jarl Sjöblom (1932–1982), suomalainen kirjailija * Johan Sjöblom (1873–1971), suomalainen kihlakunnantuomari, laamanni ja kansanedustaja (RKP) * Juhani Sjöblom (s. 1949), suomalainen yrittäjä ja kansanedustaja * Karl Fredrik Sjöblom (1849–1931), suomalainen nahkatehtailija ja kauppaneuvos * Karl Sjöblom (1861–1939), suomalainen kanttoriurkuri, kapellimestari, kuoronjohtaja, säveltäjä ja musiikkipedagogi * Marianne Sjöblom (1933–2014), suomalainen miekkailija * Marko Sjöblom, suomalainen yritysjohtaja * Nils Sjöblom (1910–1993), suomalainen miekkailija * Ruut Sjöblom (s. 1976), suomalainen teologi, sosiaalietiikan tutkija ja Kokoomuksen kansanedustaja * Sirkka-Liisa Sjöblom, suomalainen kirjallisuuden kääntäjä * Stefan Sjöblom (s. 1959), suomalainen hallintotieteilijä ja kunnallishallinnon professori * Tekla Sjöblom (1878–1967), ruotsalainen näyttelijä * Tom Sjöblom (s. 1965), suomalainen uskontotieteilijä * Uuno Sjöblom (1892–1954), suomalainen jääkärivääpeli * Veikko Sjöblom (1927–1996), suomalainen talouselämän vaikuttaja, yritysjohtaja, teollisuusneuvos ja poliitikko (Kokoomus) * Veikko Sjöblom (1929–1989), suomalainen biologi, kalataloudentutkija ja professori * Yrjö Sjöblom (1889–1971), amerikansuomalainen toimittaja ja musiikkimies * Yrjö Sjöblom (1910–1979), suomalainen yrittäjä ja yritysjohtaja, teollisuusneuvos.
Second Summer of Love

Second Summer of Love (”Toinen rakkauden kesä”) on nimi, jota on käytetty Britanniassa ajanjaksosta 1988−1989. Termillä viitataan acid house -musiikin nousuun ja laittomien huumeiden sävyttämien ravebileiden huippukauteen. Second Summer of Love alkoi vuonna 1988 yökerhojen kuten Shoomin (omistaja Danny Rampling), Futuren (organisaattorinaan Paul Oakenfold) ja Tripin (omistaja Nicky Holloway) käynnistäessä rave-liikkeen Britanniassa. Nämä kolme DJ:tä alkoivat järjestää ravebileitä lomailtuaan Ibizalla kesällä 1987. Acid house -musiikki ja siihen liittynyt klubikulttuuri nousi suosioon Euroopassa ensimmäisenä nimenomaan Ibizalla. Ajanjakson symboliksi nousi ”hymynaama” eli smiley-symboli, jota oli käytetty Shoomin kolmansien juhlien mainoslentolehtisissä. BBC:n dokumentti The Summer Of Rave, 1989 vuodelta 2006 kertoo rave-liikkeen kehityksestä Britanniassa kesällä 1989. Vuonna 1992 New Yorkissa oli oma ”Second Summer of Lovensa” rave-klubien, erityisesti Long Islandin Caffeine-klubin myötä. == Katso myös == * Rakkauden kesä − engl. ”Summer of Love”, termin alkuperäismerkitys, jolla viitataan vuoden 1967 kesään == Lähteet == Luokka:Nuorisokulttuuri Luokka:Rave
Luontokeskus Kellokas

Luontokeskus Kellokas sijaitsee Kolarin Äkäslompolossa. Siellä voi tutustua Pallas-Yllästunturin kansallispuiston luontoon ja retkeilymahdollisuuksiin. Luontokeskuksen pysyvä näyttely Mean elämää kertoo alueen luonnon ja kulttuurin vuorovaikutuksesta kansallispuiston vierellä olevissa kylissä molemmin puolin Väylää eli Tornion–Muonionjokea. Kellokkaassa on kahvila Kahavila Melkutin, Lapin taiteilijaseuran Galleria Kellokas sekä Ylläksen Matkailuyhdistyksen toimipiste ja Kolarin kunnan matkailuneuvonta, Ylläksen matkailuinfo. Siellä on myös elokuvateatteri, ja siellä järjestetään tapahtumia. Kuontokeskuksessa on myös kokoustiloja. Luontokeskuksen pihalla on Savottamuseo. Luontokeskus Kellokas valmistui vuonna 1995. == Lähteet == Luokka:Suomen luontokeskukset Luontokeskus Luokka:Kolarin luonto
Tšekin NUTS-aluejako

Tšekin NUTS-aluejako muodostuu siten, että koko valtio on yksi NUTS1-alue, NUTS2-alueita on kahdeksan ja NUTS3-alueet vastaavat Tšekin läänejä. NUTS 1 Code NUTS 2 Code NUTS 3 Code Tšekki CZ0 Praha CZ01 Praha CZ010 Tšekki CZ0 Keski-Böömin lääni (Maan keskiosa) CZ02 Keski-Böömin lääni CZ020 Tšekki CZ0 Jihozápad (Plzeňin ja Etelä-Böömin läänit) CZ03 Etelä-Böömin lääni CZ031 Tšekki CZ0 Jihozápad (Plzeňin ja Etelä-Böömin läänit) CZ03 Plzeňin lääni CZ032 Tšekki CZ0 Severozápad (Luoteisosa) CZ04 Karlovy Varyn lääni CZ041 Tšekki CZ0 Severozápad (Luoteisosa) CZ04 Ústín lääni CZ042 Tšekki CZ0 Severovýchod (Koillisosa) CZ05 Liberecin lääni CZ051 Tšekki CZ0 Severovýchod (Koillisosa) CZ05 Hradec Královén lääni CZ052 Tšekki CZ0 Severovýchod (Koillisosa) CZ05 Pardubicen lääni CZ053 Tšekki CZ0 Jihovýchod (Kaakkoisosa) CZ06 Vysočinan lääni CZ063 Tšekki CZ0 Jihovýchod (Kaakkoisosa) CZ06 Etelä-Määrin lääni CZ064 Tšekki CZ0 Střední Morava (Keski-Määri) CZ07 Olomoucin lääni CZ071 Tšekki CZ0 Střední Morava (Keski-Määri) CZ07 Zlínin lääni CZ072 Tšekki CZ0 Moravskoslezsko CZ08 Määrin-Sleesian lääni CZ080 NUTS-aluejako Luokka:NUTS
ADR

ADR voi tarkoittaa seuraavia: * ADR-ajolupa, vaarallisten aineiden kuljettamiseen oikeuttava ajolupa * ADR, Adria Airways, slovenialainen lentoyhtiö * ADR, Action Design Research, suunnittelutoimintatutkimus * ADR, American Depositary Receipt, Yhdysvaltain pörsseissä käytetty talletustodistus
Algimantas Šalna

Algimantas Šalna (s. 12. syyskuuta 1959 Vidiškės, Utenan lääni, Liettuan SNT) on liettualainen ampumahiihtäjä, joka aktiiviurallaan edusti Neuvostoliittoa. Šalna hiihti kolmannen osuuden kultaa voittaneessa Neuvostoliiton 4 × 7,5 kilometrin viestijoukkueessa Sarajevon olympialaisissa 1984. Hän oli ensimmäinen talviolympialaisissa mitalin saavuttanut liettualaisurheilija. Hän sijoittui Sarajevossa lisäksi viidenneksi 10 kilometrillä. Hän voitti viestin maailmanmestaruuden Antholzissa 1983 ja Ruhpoldingissa 1985. Antholzissa hän oli lisäksi seitsemäs 10 kilometrillä. Hän voitti Neuvostoliiton-mestaruuden 20 kilometrillä ja viestissä 1983. Aktiiviuransa jälkeen Šalna muutti Yhdysvaltoihin, jossa työskenteli ampumahiihtovalmentajana vuodesta 1991 lähtien. Hän valmensi Yhdysvaltojen ampumahiihtojoukkuetta vuosien 1994, 1998, 2002 ja 2006 olympialaisissa. == Lähteet == Luokka:Neuvostoliittolaiset ampumahiihtäjät Luokka:Neuvostoliittolaiset olympiavoittajat Luokka:Vuonna 1959 syntyneet Luokka:Elävät henkilöt
Alfrēds Kalniņš

Alfrēds Kalniņš (1879–1951) oli latvialainen säveltäjä. Hän sävelsi romanttisen, kansallismielisen oopperan Baņuta (1920, uudistettu 1927–1933). Neuvostomiehityksen vuosina siinä käytettiin ideologiaan paremmin sopinutta lopetusta, mutta perestroikan aikaan oopperaa alettiin esittää taas alkuperäisessä muodossaan. Alkuperäisversion kantaesitys länsimaissa järjestettiin New Yorkin Carnegie Hallissa 5. kesäkuuta 1982. Kalniņš oli myös urkuri ja laulujen säveltäjä.MusicWeb International: Alfreds Kalnins - Banuta [RB: Classical Reviews] Lisäksi hänen tuotantoonsa kuuluu piano- ja urkumusiikkia, orkesteriteoksia, balettia ja kuorosävellyksiä sekä kansanmusiikin sovituksia. Kalniņš sai opetusta Anatoli Ljadovilta Pietarin konservatoriossa.Musica Baltica: Alfrēds Kalniņš Kalniņš sävelsi vielä toisen oopperan, Saliniekin (1926). Hän oleskeli New Yorkissa vuosina 1927–1933. == Lähteet == == Aiheesta muualla == * AllMusic: Alfreds Kalnins Luokka:Latvialaiset säveltäjät Luokka:Latvialaiset oopperasäveltäjät Luokka:Latvialaiset urkurit Luokka:Vuonna 1879 syntyneet Luokka:Vuonna 1951 kuolleet
Toyota Kata

Toyota Kata on Mike Rotherin kirjoittama kirja. Kirja kuvaa Parannuskata- rutiinin, jonka avulla voidaan opettaa luovaa työskentelyä ja johtaa ihmisiä jatkuvaan parantamiseen. Teos on suomennettu vuonna 2011. ==Lähteet== Luokka:Vuoden 2009 kirjat
Sergei Bulygin

Sergei Ivanovitš Bulygin (, s. 10. heinäkuuta 1963 Solovjovka, Novosibirskin alue) on venäläinen ampumahiihtäjä, joka aktiiviurallaan edusti Neuvostoliittoa. Bulygin hiihti ankkuriosuuden kultaa voittaneessa Neuvostoliiton 4 × 7,5 kilometrin viestijoukkueessa Sarajevon olympialaisissa 1984. Hän sijoittui Sarajevossa lisäksi 10 kilometrillä 11:nneksi ja 20 kilometrillä 17:nneksi. Hän voitti viestin maailmanmestaruuden Antholzissa 1983, Ruhpoldingissa 1985 ja Oslossa 1986. Feistritzissä 1989 hän voitti joukkuekilpailun maailmanmestaruuden ja sai MM-hopeaa viestissä. Henkilökohtaisella matkalla hän oli parhaimmillaan kuudes 20 kilometrillä Antholzissa 1983. Nuorten MM-kilpailuissa hän saavutti 1982 hopeaa viestissä ja pronssia 15 kilometrillä. Aktiiviuransa jälkeen Bulygin työskenteli ampumahiihtovalmentajana Valko-Venäjällä ja Sveitsissä sekä myöhemmin neuvonantajana Valko-Venäjän urheiluasioiden hallinnossa. == Lähteet == Luokka:Neuvostoliittolaiset ampumahiihtäjät Luokka:Neuvostoliittolaiset olympiavoittajat Luokka:Vuonna 1963 syntyneet Luokka:Elävät henkilöt
Janne Uusitalo

Janne Uusitalo (s. 1968 Kauhajoki) on suomalainen harmonikkataiteilija, Suomen harmonikkamestariHarmonikkamusiikin kesähelmiä Lautsiassa, Sydän-Hämeen Lehti 22.7.2013, viitattu 11.7.2019 ja konserttijuontaja.Harmonikkamusiikin ystäviä hellitään Jalasjärvellä. Ilkka.fi 1.8.2011, viitattu 11.7.2019 Hänen instrumenttinaan on viisirivinen harmonikka. Uusitalo opiskeli Kauhajoen musiikkiopistossa opettajanaan Kalevi Hautamäki vuoteen 1986 saakka. Vuonna 1986 Uusitalo aloitti sivutoimisen harmonikansoiton opettajan työt Kauhajoen musiikkiopistossa ja jatkoi opetustyötään myös Etelä-Pohjanmaan musiikkiopistossa. Janne Uusitalon muita opettajia ovat olleet muun muassa Veikko Ahvenainen, Risto Ala-Ikkelä, Tapio Turja ja Raine Koivisto. Tamperelainen Mauri Lehtinen perusti harmonikkaorkesterin, jossa Uusitalo oli mukana viisi vuotta. Orkesteri menestyi valtakunnallisissa harmonikkaorkestereiden suomenmestaruuskilpailuissa aina mitalisijoille. Uusitalo on esiintynyt erilaisissa tilaisuuksissa ja tapahtumissa sekä konserteissa 50 vuoden aikana useissa sadoissa eri paikoissa ja noin 200 paikkakunnalla. Usein konserteissa mukana oli Uusitalon isä roolihahmollaan Pölli-Ville sekä myös mestaripelimanni Teppo Välimäki. Uusitalo on musiikkiuran ohella toiminut yrittäjänä myyntialalla sekä autokoulualalla. == Kilpailutoiminta == Vesaisten valtakunnallisessa taidetapahtumassa 1984 Uusitalo voitti nuorten sarjan mestaruuden. Vuosina 1985 ja 1986 Uusitalo osallistui Viljo Vesterinen -kilpailuun, joissa paras sijoitus oli 5. Vuosina 1978–1987 Janne Uusitalo osallistui Ikaalisissa järjestettäville Sata-Häme Soi -juhlille, jonka jälkeisen leirin Suomen Pelimannimestaruuskilpailuun Uusitalo osallistui joka vuosi. Vuonna 1987 Uusitalo voitti yleisen sarjan Suomen- mestaruuden viisirivisten sarjassa. Seuraavana vuonna 1988 Uusitalo osallistui Kultainen Harmonikka -kilpailuun, jossa sijoitus oli 4. Vuosina 1989 ja 1991 Uusitalon sijoitukset samassa kilpailussa olivat 3. ja 2. == Äänitteet == * Janne Uusitalo (1991) * Long live Accordion (1999) * Harmonikkamusiikkia käsityönä (2004) (yhdessä Erkki Uusitalon kanssa) * Viipurin peli (2014) * Eläköön Paul Norrback (2018) == Lähteet == Luokka:Suomalaiset harmonikansoittajat Luokka:Vuonna 1968 syntyneet Luokka:Elävät henkilöt
Mustanysäkolibri

Mustanysäkolibri (Ramphomicron dorsale) on kolibreihin kuuluva lintulaji. Se on Kolumbian endeemiseen lajistoon kuuluva lintu ja luokitellaan erittäin uhanalaiseksi. ==Koko ja ulkonäkö== Kooltaan mustanysäkolibri kasvaa noin 9-10 cm pitkäksi ja nokka on lyhyt ja hieman alaspäin kaartuva. Mustanysäkolibrikoiras on Päästään ja selästään musta, siipien kyynärsulat ovat vihertävät. Kurkussa koiraalla on kellanvihreä laikku. Rinta on harmaa ja vatsa harmaa ruskein ja vihrein pilkuin. Pitkähkö ja selvästi haarautunut pyrstö on tumman violetti. Mustanysäkolibrinaaras eroaa ulkonäöltään koiraasta ja naaraan pää ja selkä ovat vihreät, vatsa vaalea vihrein pilkuin ja pyrstön uloimmat sulat ovat valkokärkiset. ==Levinneisyys ja elintavat== Mustanysäkolibria tavataan ainoastaan Kolumbian pohjoisosassa Santa Martan osavaltiossa. Sen elinympäristöä ovat kosteat vuoristometsät, metsien reunamat, pensaikot ja ruohomaat. Lajia tavataan tyypillisesti 2 000-4 600 metrin korkeudessa merenpinnasta. Mustanysäkolibrit ruokailevat usein ryhminä kukkien medellä, mutta ne voivat myös pyydystää hyönteisiä ilmasta tai kasvien lehdiltä. Mustanysäkolibrikannan kokoa ei ole arvioitu, mutta sitä kuvataan harvinaiseksi. Kantaa uhkaavat sopivien metsien hakkuut polttopuiksi ja maatalousmaiksi sekä karjan laiduntaminen metsissä ja ruohomailla. Myös ilmastonmuutos voi uhata mustanysäkolibria. ==Lähteet== Luokka:Kolibrit
Dmitri Vasiljev (ampumahiihtäjä)

Dmitri Vladimirovitš Vasiljev (s. 8. joulukuuta 1962 Leningrad) on venäläinen ampumahiihtäjä, joka aktiiviurallaan edusti Neuvostoliittoa. Vasiljev hiihti avausosuuden kultaa voittaneissa Neuvostoliiton 4 × 7,5 kilometrin viestijoukkueessa Sarajevon 1984 ja Calgaryn 1988 olympialaisissa. Calgaryssa hän sijoittui lisäksi 10 kilometrillä yhdeksänneksi. MM-kilpailuissa hän saavutti viestikultaa Oslossa 1986 ja -hopeaa Lake Placidissa 1987 sekä sijoittui 10 kilometrillä neljänneksi 1987. Hän voitti Neuvostoliiton- mestaruuden 10 kilometrillä 1984 ja 1986 sekä 25 kilometrin sotilaspartiohiihdossa 1987. Vasiljev on aktiiviuransa jälkeen kuulunut Venäjän ampumahiihtoliiton hallitukseen sekä pitänyt ampumahiihtoaiheista blogia. == Lähteet == Luokka:Neuvostoliittolaiset ampumahiihtäjät Luokka:Neuvostoliittolaiset olympiavoittajat Luokka:Vuonna 1962 syntyneet Luokka:Elävät henkilöt
Dahlak Kebir

Dahlak Kebir on Eritrealle kuuluva saari. Se on suurin Dahlak-saarista. Se sijaitsee 58 kilometrin päässä Massawasta. Sen pinta-ala on 643 km², ja asukkaita siellä on noin 1 500.Eritrea.be: Dahlak Archipelago Dahlak Kebir on aiemmin ollut helmenkalastuksen kannalta tärkein satama Punaisella merellä. Saarta on myös käytetty etiopialaisten sotilastukikohtana. Arabialainen vaikutus näkyy saaren kaiverruksissa, vesisäiliöissä ja kaivoissa. Saari on historiallisesti ollut tärkeimpiä kauttakulkuväyliä orjien kuljetuksessa Afrikan mantereelta Arabiaan. == Lähteet == Luokka:Eritrean saaret
Mohammed Wardi

Mohammed Wardi (; 19. heinäkuuta 1932 – 18. helmikuuta 2012Egypt Independent: 'Like water': A tribute to legendary Sudanese singer Mohammed Wardi) oli sudanilainen laulaja ja lauluntekijä. Hän toi nubialaisen musiikin laajan yleisön saataville ja saavutti suurta suosiota Afrikan sarvessa. Hän sai osakseen ihailua myös voimakkaalla poliittisella kantaaottavuudellaan. Hän kuoli munuaisvaivoihin Khartumissa.Sudan mourns singer Mohammed Wardi Wardi oli Ibrahim Abboudin hallinnon voimakas vastustaja. Hän esitti tunnetun vallankumouslaulun Abboudin hallinnon kaataneen kansannousun (1964) yhteydessä. Islamistien kaapattua valtaan vuonna 1989 Wardi joutui uhatuksi ja pakeni lopulta Egyptiin. Hänellä ei ollut muodollista musiikillista koulutusta. == Lähteet == Luokka:Sudanilaiset muusikot Luokka:Vuonna 1932 syntyneet Luokka:Vuonna 2012 kuolleet
Rolf Storsveen

Rolf Storsveen (s. 22. huhtikuuta 1959 Elverum) on norjalainen ampumahiihtäjä. Hän edusti aktiiviurallaan Sørskogbygda Idrettslagia. Storsveen hiihti kolmannen osuuden hopeaa saavuttaneissa Norjan 4 × 7,5 kilometrin viestijoukkueissa Minskin MM-kilpailuissa 1982 ja Sarajevon olympialaisissa 1984. Hän sijoittui Sarajevossa lisäksi 20 kilometrillä kuudenneksi. Hän voitti Norjan-mestaruuden 20 kilometrillä 1981. == Lähteet == Luokka:Norjalaiset ampumahiihtäjät Luokka:Norjalaiset olympiamitalistit Luokka:Vuonna 1959 syntyneet Luokka:Elävät henkilöt
Grammis

Grammis on Ruotsin vanhin musiikkialan palkinto. Ensimmäistä kertaa palkintoja jaettiin vuonna 1969. Palkinto jaetaan useassa eri kategoriassa muusikoille ja musiikkialan toimijoille, jotka ovat ansioituneet kunkin vuoden aikana. Vuosina 1973–1986 palkintoja ei jaettu. == Lähteet == == Aiheesta muualla == * Grammis-palkintojen saajat vuoteen 2012. (PDF) Luokka:Musiikkipalkinnot Luokka:Ruotsin musiikki
Kjell Søbak

Kjell Søbak (s. 21. kesäkuuta 1957 Bodø) on norjalainen uransa lopettanut ampumahiihtäjä. Hänen edustamiaan seuroja olivat Sørskogbygda IL, Elverum IL, Hernes IL ja Sjølisand Skytterlag. Søbak sijoittui Lake Placidin olympialaisissa 1980 10 kilometrillä viidenneksi ja 4 × 7,5 kilometrin viestissä neljänneksi. Hän hiihti toisen osuuden Norjan saavuttaessa MM- kilpailujen viesteissä hopeaa Minskissä 1982 ja pronssia Antholzissa 1983. Sarajevon olympialaisissa 1984 hän hiihti ankkuriosuuden Norjan hopeaviestijoukkueessa ja sijoittui 10 kilometrillä neljänneksi. Søbak sijoittui maailmancupin kokonaiskilpailussa kolmanneksi kausina 1980–1981 ja 1981–1982. Hän voitti Norjan-mestaruuden 10 kilometrillä 1979 ja 1983, 20 kilometrillä 1980 sekä kaikkiaan kuusi kertaa viestissä. == Lähteet == Luokka:Norjalaiset ampumahiihtäjät Luokka:Norjalaiset olympiamitalistit Luokka:Vuonna 1957 syntyneet Luokka:Elävät henkilöt
Tekstuaalitieteet

Tekstuaalitieteet (engl. textual scholarship, textual studies) on tekstien kirjoittamista, variaatiota ja välittymistä tutkivien tieteiden yhteisnimitys. Tutkimuskysymykset ovat pääasiassa historiallisia. Ne voivat liittyä esimerkiksi kirjoitus- ja kirjapainotapojen kehittymiseen, tietyn kirjailijan tapaan kirjoittaa ja revisioida teoksiaan, tekstien toimittamisen historiaan, kirjojen lukemiskulttuurin tutkimukseen, sensuurikäytäntöihin tai jonkin tekstin aitouden selvittämiseen. Tekstuaalitieteisiin kuuluvat muun muassa tekstien alkuperää ja variaatiota selvittävä tekstikritiikki, käsin kirjoitettuja tekstejä ja kirjoituskäytäntöjä tutkiva paleografia, teosten syntyprosesseihin keskittyvä geneettinen kritiikki (ransk. critique génétique)Karhu, Hanna: Geneettinen kritiikki – uusia näkökulmia teoksen synnyn tutkimukseen. Kirjallisuudentutkimuksen aikakauslehti Avain. Tekstuaalitieteet (erikoisnumero) 3/2010, 68–74) , kirjahistoria sekä bibliografian eri suuntaukset ja tieteellinen editointi. Tutkimuskohteina voi olla kirjallisuutta tai historiallisia dokumentteja, vanhimmista säilyneistä kirjoituksista nykypäivään. Osa tekstuaalitieteiden alaan kuuluvista tutkimussuuntauksista keskittyy tiettyihin materiaalisiin aineistoihin tai tekstilajeihin. Sellaisia ovat muun muassa koville pinnoille kaiverrettuihin kirjoituksiin keskittyvä epigrafiikka, käsikirjoituksia konkreettisina esineinä tarkasteleva kodikologia, historiallisia asia kirjoja tutkiva diplomatiikka ja painettuja kirjoja materiaalisesti tarkasteleva analyyttinen bibliografia. Tutkimuksen tuloksena voi syntyä artikkeleiden ja monografioiden ohella kriittisiä tai muita tieteellisiä editioita, bibliografioita, digitaalisia arkistoja ja korpuksia sekä arkistoluetteloita.Katajamäki, Sakari & Ossi Kokko: Tekstien muuttuminen ja teosten välittyminen kuuluvat kirjallisuuden perusolemukseen (pääkirjoitus). Kirjallisuudentutkimuksen aikakauslehti Avain. Tekstuaalitieteet (erikoisnumero) 3/2010, 3–5.Katajamäki, Sakari & Ossi Kokko: Aineksista aiheiksi: Tekstien elämä ja teot.. Hiidenkivi 5/2010 Greetham, David C.: Textual Scholarship. An Introduction. Garland Reference Library of the Humanities 1417. New York & London: Garland Publishing, Inc. 1994 (1992)Greetham, David C.: “What is Textual Scholarhip?”. In A Companion to the History of the Book. Eds. Simon Eliot & Jonathan Rose. Blackwell companions to literature and culture 48. Chichester: Wiley-Blackwell 2009 (2007) == Lähteet == == Aiheesta muualla == * The European Society for Textual Scholarship. * Society for Textual Scholarship. * Edith – suomalaisen kirjallisuuden kriittiset editiot (Suomalaisen Kirjallisuuden Seura). * Tekstuaalitieteiden sanasto (Suomalaisen Kirjallisuuden Seura). *Kirjallisuudentutkimuksen aikakauslehti Avain. Tekstuaalitieteet (erikoisnumero). 3/2010 * Variantti-tutkijaverkosto. * * Katajamäki, Sakari, Veijo Pulkkinen & Tommi Dunderlin: Genetic Criticism in Motion: New Perspectives on Manuscript Studies. Helsinki: Suomalaisen Kirjallisuuden Seura, 2023. Vapaasti luettavissa. * * * *
Sirp

Sirp on viikoittain ilmestyvä vuonna 1940 perustettu virolainen kulttuurilehti, jonka toiminnan rahoittaja on Viron valtio. Lehdellä on suuri merkitys Viron kulttuurielämälle ja yhteiskunnalle. Lehden ympärille syntyi kohu, kun päätoimittajaksi syksyllä 2013 nimitetty Kaur Kender erotti neljä lehden toimittajaa ja ilmoitti että lehti irtisanoutuu "epärakentavasta suhtautumisesta politiikkaan ja poliitikkojen esittämisestä epäinhimillisinä". Linjauudistuksen taustalla epäiltiin olleen silloisen kulttuuriministerin, reformipuolueen Rein Langin, mikä paljastui myöhemmin todeksi. Kohun seurauksena Kaur Kender erosi, toimittajat palasivat lehteen, Rein Lang erosi, ja Langin tilalle kulttuuriministeriksi tuli Urve Tiidus.Anniina Wallius, Pienestä kulttuurilehdestä alkanut kuohunta tuplasi Viron naisministerien määrän, Yle.fi, uutiset, viitattu 5.12.2013 ==Päätoimittajat== * Kaur Kender 2013 * Ott Karulin 2013 alkaen ==Lähteet== Luokka:Kulttuurilehdet Luokka:Virolaiset aikakauslehdet
Marcello Rosati

Marcello Rosati (s. 2. helmikuuta 1983) on vatikaanilainen jalkapalloilija, jolla on myös Italian kansalaisuus. Hänen pelipaikkansa on puolustava keskikenttä. Tällä hetkellä Rosati edustaa vatikaanilaista Redemptoris Mater- jalkapalloseuraa. Rosati on 176 senttimetriä pitkä. Hän on pelannut Vatikaanivaltion jalkapallomaajoukkueessa 56 ottelua ja tehnyt seitsemän maalia. == Lähteet == * http://www.transfermarkt.co.uk/ * http://es.wikipedia.org/wiki/ Luokka:Italialaiset jalkapalloilijat Luokka:Vuonna 1983 syntyneet Luokka:Elävät henkilöt
Holkerit

Holkerit (Somniosidae) on piikkihaikalojen lahkoon (Squaliformes) kuuluva kalaheimo. ==Suvut== Heimoon kuuluu seuraavat kuusi sukua: *Centroscymnus Barbosa du Bocage & Brito Capello, 1864 *Centroselachus Garman, 1913 *Scymnodalatias Garrick, 1956 *Scymnodon Barbosa du Bocage & Brito Capello, 1864 *Somniosus Lesueur, 1818 *Zameus D. S. Jordan & Fowler, 1903 ==Lähteet== Luokka:Hait
Gonzalo Rodríguez

Gonzalo Rodríguez (22. tammikuuta 1971 – 11. syyskuuta 1999) oli uruguaylainen urheiluautoilija. Hän sijoittui International Formula 3000-sarjassa kolmanneksi kausilla 1998 ja 1999 voittaen yhteensä neljästi. Kaiken kaikkiaan hän ajoi sarjassa kolme kautta. Kaudeksi 1999 Rodríguez siirtyi ajamaan USA:n CART-sarjaan Penske Racing-talliin. == Kuolema == Rodríguez kuoli 11. syyskuuta 1999 CART-kilpailun harjoituksissa Laguna Secassa. Ennen kuuluisaa Korkkiruuvi-mutkaa hänen autonsa suistui radalta n. 225 kilometrin tuntinopeudessa. Hänen autonsa pomppasi pienen hiekkaesteen yli ja törmäsi betoniaitaan, jota reunusti vain pieni kerros renkaita. Auto lensi vallin yli ja tuli väärinpäin maahan. Rodríguez kuoli lähes välittömästi kallonmurtumaan törmäyksessä aitaan. Syyksi arveltiin aluksi kaasun kiinni hirttämistä, mutta Mercedeksen edustajan mukaan telemetriatiedot autosta osoittivat, että tämä ei ollut syy. == Lähteet == Luokka:Moottoriurheilussa surmansa saaneet kuljettajat Luokka:Uruguaylaiset autourheilijat Luokka:Vuonna 1971 syntyneet Luokka:Vuonna 1999 kuolleet
Kirsi Eskelinen

Kirsi Mariina Eskelinen (s. 19. maaliskuuta 1961) on Sinebrychoffin taidemuseon johtaja vuoden 2014 alusta. Hän on sitä ennen toiminut Serlachiuksen taidesäätiön kokoelmapäällikkönä 2009–2014.Ylen uutiset 5.12.2013 Eskelinen valmistui filosofian maisteriksi 1994 ja väitteli filosofian tohtoriksi 2008 Helsingin yliopistossa. Hän on ennen Serlachiusta työskennellyt muun muassa Sinebrychoffin taidemuseossa intendenttinä 2003–2004 ja Helsingin yliopiston taiteiden tutkimuksen laitoksella tutkijakoulutettavana 1999–2002. == Lähteet == Luokka: Suomalaiset taidemuseonjohtajat Luokka:Vuonna 1961 syntyneet Luokka:Elävät henkilöt
Somniosus

Somniosus on piikkihaikalojen lahkoon (Squaliformes) ja Somniosidae-heimoon kuuluva kalasuku. ==Lajit== Sukuun kuuluu viisi lajia.http://www.fishbase.org/identification/SpeciesList.php?class=Elasmobranchiiℴ=Squaliformes&famcode;=658&subfamily;=&genus;=Somniosus FishBase. R. Froese ja D. Pauly (toim.). Viitattu 5.12.2013. *Somniosus antarcticus Whitley, 1939 *Somniosus longus (Tanaka, 1912) *Somniosus microcephalus (Bloch & Schneider, 1801) – Holkeri *Somniosus pacificus Bigelow & Schroeder, 1944 *Somniosus rostratus (Risso, 1827) – Pikkuholkeri ==Lähteet== Luokka:Hait
EUTM Mali

EUTM Mali on Euroopan unionin uusin sotilaallinen kriisinhallintaoperaatio. Se aloitettiin helmikuussa 2013 ja sen toimintaa jatketaan ainakin toukokuuhun 2014 saakka. Operaation aikana 500 Euroopan unionin lähettämää sotilasta (Suomesta korkeintaan 12) matkustaa Maliin, jossa joukon tehtävänä on kouluttaa paikallisia sotilaita vastaamaan itse maan turvallisuudesta, alueellisesta koskemattomuudesta ja siviilien suojelemisesta. Kyseessä on siis koulutuksellinen operaatio.http://formin.finland.fi/Public/default.aspx?nodeid=34631&contentlan;=1&culture;=fi- FI http://www.eeas.europa.eu/csdp/missions-and-operations/eutm- mali/index_fr.htm == Lähteet == Luokka:Euroopan unionin sotilaalliset kriisinhallintaoperaatiot
EUTM Somalia

EUTM Somalia on Euroopan unionin ylläpitämä ja vuonna 2010 aloitettu kriisinhallintaoperaatio. Operaation tarkoituksena on yhteistyössä AMISOM- operaation sekä YK:n, Ugandan ja Yhdysvaltojen kanssa kouluttaa somalialaisia sotilaita Ugandan maaperällä vastaamaan oman maansa turvallisuudesta. EUTM Somalia kestää vuoteen 2015 saakka ja toimintaa on tarkoitus siirtää vaiheittain kohti Somalian maaperää. Kaikkiaan operaatioon osallistuu 125 EU:n lähettämää sotilasta, joista suomalaisia kymmenen.http://formin.finland.fi/Public/default.aspx?nodeid=34631&contentlan;=1&culture;=fi- FI http://www.eeas.europa.eu/csdp/missions-and-operations/eutm-somalia/ == Lähteet == Luokka:Euroopan unionin sotilaalliset kriisinhallintaoperaatiot